FN ดีด 2% รับกำไรไตรมาส 3 พุ่ง 38% โบรกฯเคาะซื้อเป้า 1.86 บ. คาดไตรมาส 4 ฟื้นตัวต่อ
FN ดีด 2% รับกำไรไตรมาส 3 พุ่ง 38% โบรกฯเคาะซื้อเป้า 1.86 บ. คาดไตรมาส 4 ฟื้นตัวต่อ
FN ดีด 2% รับกำไรไตรมาส 3 พุ่ง 38% โบรกฯเคาะซื้อเป้า 1.86 บ. คาดไตรมาส 4 ฟื้นตัวต่อ
12 พ.ย. 2562

ผู้สื่อข่าวรายงานว่า ราคาหุ้น บริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN ล่าสุด ณ เวลา 10.45 น. อยู่ที่ 1.30 บาท บวก 0.03 บาท หรือ 2.36% สูงสุดที่ 1.30 บาท ต่ำสุดที่ 1.27 บาท ด้วยมูลค่าซื้อขาย 0.32 ล้านบาท

โดยราคาหุ้นปรับตัวเพิ่มขึ้น หลังรายงานผลการดำเนินงานไตรมาส 3/62 สิ้นสุดวันที่ 30 ก.ย.62 (รวมบริษัทย่อย) มีกำไรเพิ่มขึ้น ดังนี้

ทั้งนี้ผลการดำเนินงานในไตรมาสดังกล่าวมีกำไรเพิ่มขึ้น เนื่องจากมีต้นทุนขายลดลง
ด้าน บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น FN ประเมินราคาเป้าหมาย 1.86 บาท/หุ้น โดยกำไรไตรมาส 3/62 อยู่ที่ 2.5 ล้านบาท เพิ่มขึ้น 38% เมื่อเทียบจากปีก่อน แต่ลดลง 58% เมื่อเทียบจากไตรมาสก่อน ซึ่งการลดลงเมื่อเทียบจากไตรมาสก่อนเป็นไปตามผลฤดูกาล ส่วนที่เติบโตจากปีก่อนมาจากฐานต่ำเป็นหลัก อย่างไรก็ตามการดำเนินงานหลักยังฟื้นตัวเพียงเล็กน้อย จากอัตรากำไรที่ดีขึ้นเป็นหลัก ช่วยชดเชย SSSG ที่ยังอ่อนตัว คาดลดลง 10%
ขณะที่กำไรไตรมาส 4/62 ยังเพิ่มขึ้นเมื่อเทียบจากไตรมาสก่อน และเมื่อเทียบจากปีก่อน ตามช่วงฤดูกาลและการเพิ่มประสิทธิภาพการดำเนินงาน แต่โดยรวมปรับประมาณการกำไรปี 2562-2563 ลงเฉลี่ย 54% จากงวด 9 เดือนแรกปี 2562 ที่ต่ำ